
PRIJEDLOG

VLADA REPUBLIKE HRVATSKE                         





Na temelju članka 122. stavka 2., a u vezi s člankom 121. stavkom 1. Zakona o proračunu („Narodne novine“, broj 144/21) i na temelju članka 31. stavka 2. Zakona o Vladi Republike Hrvatske („Narodne novine“, broj 150/11, 119/14, 93/16, 116/18, 80/22 i 78/24), Vlada Republike Hrvatske je na sjednici održanoj ________________ 2026. godine donijela
O D L U K U

o davanju suglasnosti Općini Orle za zaduženje 
kod Hrvatske banke za obnovu i razvitak
I.

Daje se suglasnost Općini Orle za zaduženje kod Hrvatske banke za obnovu i razvitak u iznosu od 2.800.000,00 eura, s rokom otplate kredita od dvadeset godina, bez počeka, u jednakim mjesečnim ratama, uz fiksnu godišnju kamatnu stopu od 3,61% i jednokratnu naknadu za obradu kredita u visini 0,20% od iznosa odobrenog kredita.

Sredstva će se koristiti za financiranje kapitalnog projekta Izgradnja i opremanje dječjeg vrtića, sukladno Odluci Općinskog vijeća Općine Orle o zaduživanju za izgradnju i opremanje dječjeg vrtića, KLASA: 403-01/26-01/01, URBROJ: 238-36-01-26-01 od 14. svibnja 2026.
II.

Radi ostvarenja zaduženja iz točke I. ove Odluke, zadužuje se Općina Orle da izradi planove proračunske potrošnje za godine u kojima treba planirati sredstva za otplatu kredita.

III.
            Ova Odluka stupa na snagu danom donošenja. 

KLASA:
URBROJ:  

Zagreb,






   


PREDSJEDNIK
mr. sc. Andrej Plenković
OBRAZLOŽENJE

Općina Orle podnijela je Ministarstvu financija zahtjev KLASA: 403-02/26-01/01, URBROJ: 238-36-02-26-02 od 3. lipnja 2026. i nadopunu zahtjeva URBROJ: 238-36-03/2-26-05 od 29. srpnja 2026. za dobivanje suglasnosti Vlade Republike Hrvatske za zaduženje kod Hrvatske banke za obnovu i razvitak u iznosu od 2.800.000,00 eura, s rokom otplate kredita od dvadeset godina, bez počeka, u jednakim mjesečnim ratama, uz fiksnu godišnju kamatnu stopu od 3,61% i jednokratnu naknadu za obradu kredita u visini 0,20% od iznosa odobrenog kredita.
Sredstva će se koristiti za financiranje kapitalnog projekta Izgradnja i opremanje dječjeg vrtića, sukladno Odluci Općinskog vijeća Općine Orle o zaduživanju za izgradnju i opremanje dječjeg vrtića, KLASA: 403-01/26-01/01, URBROJ: 238-36-01-26-01 od 14. svibnja 2026.
Na temelju članka 122. stavka 2. Zakona o proračunu (Narodne novine, broj 144/21) grad, općina i županija mogu se zadužiti za realizaciju projekta koji se sufinancira iz fondova Europske unije i iznad iznosa ukupno prihvatljivog troška projekta uz suglasnost Vlade i uz poštivanje ograničenja iz članka 121. stavka 1. da ukupna godišnja obveza jedinice lokalne i područne (regionalne) samouprave može iznositi najviše do 20 posto ostvarenih prihoda u godini koja prethodi godini u kojoj se zadužuje.
Ostvareni proračunski prihodi Općine Orle u 2025. godini, umanjeni za prihode iz članka 121. stavka 4. Zakona o proračunu, iznosili su 1.245.698,77 eura. Udio godišnjeg obroka (anuiteta) traženog kredita u ostvarenim prihodima iznosi 15,97%, a navedeno je i iznos ukupne obveze Općine, što je u okviru Zakonom propisane granice.
S obzirom na izneseno, Ministarstvo financija predlaže da Vlada Republike Hrvatske donese odluku o davanju suglasnosti za zaduženje Općini Orle.
